Peter Bang og Svend Olufsen havde en fælles drøm; at lave radioer og blive uafhængige. Med økonomisk støtte fra familien og et lånt loft på familien Olufsens herregård Quistrup i Struer grundlagde de Bang & Olufsen den 17. november 1925.
Deres fædre var de første storaktionærer, og familierne ejede alle aktier indtil 1977, hvor Bang & Olufsen blev noteret på Københavns Fondsbørs. I dag ejes Bang & Olufsen af danske og udenlandske institutionelle investorer og detailinvestorer. Alle investor- og interessentoplysninger er tilgængelige på Bang & Olufsens investorwebsite.
Besøg investorwebsite